Lolland-Falsters Stifts-Tidende, 1835-09-22
Der er nu i London, Hamborg og Lübeck aabnet Subscription til Anlæggelsen af en Jernbane fra Altona og Hamborg til Lübeck. Man antager, at dertil vil udfordres en Sum af 300,000 Pd. Sterl. Af de 33 Eiendomsbesiddere, over hvis Grund Linien skal gaae, have de 29 allerede givet deres Jndvilgelse. Ogsaa Brødrene Berling have nu forskaffet sig en Hurtigpresse eller Trykkemaskine fra England, med hvilken den berlingske Tidende første Gang blev trykt den 14de ds. Fra Nytaar af vil Tidendens Udvortes desuden vinde ved nye Typer og bedre Papiir, ligesom dens Udgivere fremtidig ville opbyde Alt og ikke skye nogen Opofrelse, for at holde Skridt med Tiden, og saaledes opfylde det Offentliges billige Fordringer, hvorved de tillige ville bestræbe dem for at rette dem efter ethvert velvilligt givet Vink. Mariebe. Hr. Fuldmægtig Jespersen har, ved at etablere en Dagvogns Befordring fra Sundby til Nakskov og tilbage, forekommet et længe almindelig næret Ønske. Vi haabe, at den ærede Entrepreneur ikke lader sig afskrække, fordi de første Toure have været forbundne med Tab; thi deels kom Bekjendtgjørelsen om Befordringen noget sildig og deels ønske Mange at kjende det Nye, for det afbenyttes. Vi tro desuden, at Hr. Entrepreneuren vilde vinde ved, ikke at lade Opholdet vare saalænge i Saxkjøbing og ved, at indrette Station i Stokkemarke. De, som paa Touren til Nakskov, ønske at reise fra førstnævnte Sted, kunde jo møde tre Timer tidligere, og idet der oprettedes Station i Stokkemarke, gaves der Leilighed for Flere fra Saxkjøbing og Mariebo, samt omvendt fra Nakskov, til at kjøre billigere til Stokkemarke og Omegn. Passagerer, som komme med Dagvognen fra Kjøbenhavn, for at gaae til Nakskov, genere sig meget ved Opholdet i Saxkjøbing. – Dette meddeles i redeligst Hensigt, som Vink til Entrepreneuren. Anvisniing til at faae reent Sædehørfrø. (Meddeelt). For at faae fuldkommen reent Horfra til Sæd maa Hørren frøes af paa Riven; de løse Hoveder reenrives paa Logulvet og derpaa kastes, saa de hele Hoveder eller Knevl flyve tilbage fra de løse Frøkorn. Naar Frøet ligger saa tykt paa Gulvet, at Hovederne ei ret ville springe tilbage, feies det bort, og Kastningen fortsættes. Tilsidst tærskes og reengjøres hvert Slags for sig, og Man har af Hovederne et aldeles reent Frø, naar intet Ureent ved Uforsigtighed kommer i For mine ærede Medborgere af Sædegaards-Eiernes Klasse her i Lollands-Falsters Stift, som ved godhedsfuld Tillid havde valgt mig til som Deputeret at deeltage i Provindsial=Stændernes Forhandlinger i Roeskilde, undlader jeg ikke at meddele, hvormeget jeg maa beklage, at have seet mig nødsaget til, formedelst Øiensvaghed, at fra sige mig dette ærefulde Kald. Efterat have for nogle Aar siden mistet det ene Øie og nu i den seneste Tid gjort den foruroligende Erfaring, at det andet saaledes er svækket, at jeg har Grund til at befrygte, at det ikke kan udholde Arbeidet ved Stændernes Forsamling i Forening med mine mangfoldige private Forretninger i forskjellige Lande, nodsages jeg til, for at undgaae en befrygtende Blindhed, at frasige mig hiint betroede Hverv – og haaber jeg, at min Udtrædelse vil undskyldes af mine Landsmænd og den høistærede Forsamling. Hardenberg, den 18de September 1835. Hardenberg-Reventlow.